La cantidá más pequeña pa esti llibru ye 1
#000002
Maruxes y Xuanes, histories de muyeres y d’homes: la maestra y el maríu que marchen de vacaciones, la que queda al cargu la casa y el mineru prexubiláu, la vecina estudiante y un par de mozos que-y presten... Una divertida obra de teatru, enllena d’humor y de situaciones qu’inviten a pensar, cola que Montserrat Garnacho rinde homenaxe al teatru costumista de siempre. Montserrat Garnacho, que ye bien conocida pol so trabayu d'escritora y periodista (Hombres y carbón, Caleyes con oficiu, ¿Sales a jugar un poco?, Constantino Turón, Donde la culebra canta, Dicen que les carboneres, etc.) escribió esta obra pa que los sos alumnos de 3o d'ESO del Colexu Lastra participaren con ella nel Primer Certamen de Teatro Escolar Villa de Mieres. Representáronla'l 30 de mayu de 2000 nel Salón d'actos de la Casa la Cultura y la xente rióse tanto -los güelos, los padres y los guajes- que, a la salida, charrando con Toni Vila, maestru tamién él nel C. P. Prau Llerón de Mieres y risonderu illustrador de poesíes y testos pa guajes grandes y pequeños (Poemes pa neños, de García Lorca; Lluna de Ilobos, de J. Llamazares; Diez hestories de Chehá y dellos cuentos más, de Xose Antón Fernández; etc.) y más tarde con Antón García y TRABE, animáronla a asoleyala. y equí ta: una ramuca más d'esi árbol vieyísimu que ye'l teatru costumista español y asturianu; una piezuca que, conforme col sabenciosu principiu pedagóxicu de que «lo qu'aburre, nun s'aprende y lo qu'entretién depréndese pitando», nun tien otru oxetivu que'l d'inducir a los espectadores -neños y neñes, rapazos y rapaces, homes y muyeres- a respetase un pocoñín más unos a otros mientres se ríen un ratiquín d'unos personaxes y unes situaciones nos que toos podemos reconocemos fácilmente a nosotros mesmos.
#000005